Idar Vollviks dansepartner skadet
Skaden skjedde under trening for to dager siden, og Stokke forteller til VG kun timer før sendingen at hun har store smerter. Til tross for dem er hun dedikert til å prestere minst like bra som under de tidligere dansene. - Hva skal jeg si, det er slike ting som følger med i denne bransjen. Jeg har danset med verre smerter enn dette, med et kragebein ute av ledd eller en hjernerystelse, men dette gjør også vondt, sier den tapre danseren. Stokke forteller at skaden oppsto da Idar skulle løfte henne under en treningsøkt. Under kveldens sending skal VGs «Skal vi danse»-ekspert Chriser Tornell kaste terning på deltagerne, og svare på spørsmål fra leserne HER.- Vi har gjort masse forskjellige løft, og Idar tar gjerne litt hardt i og løfter litt fort opp, ler hun, og legger til at det er sånn som skjer. Hun understreker at uhellet på ingen måte er Vollviks feil, og at det tok litt tid før hun skjønte at hun måtte oppsøke lege. - Jeg prøvde å bare bite tennene sammen og tenke at smerten kom til å gå over. Jeg jobber jo ikke med noe annet enn dans, og er vant til å tåle litt smerte. Men nå skal jeg egentlig holde meg i ro og ise det ned annenhver time, men det går jo ikke, mener Stokke.Idar Vollvik har ifølge Stokke oppført seg som en real gentleman etter ulykken, og hentet isposer, drikke og alt annet som måtte trenges til partneren sin. - Det skulle jo bare mangle. Det er jo min skyld at hun er skadet, sier Vollvik til VG før kveldens «Skal vi danse»-sending. - Til VG fortalte dansepartneren din at det absolutt ikke var din skyld at hun skadet seg, men det er du ikke enig i? - Hun er jo bare snill. Hun er utrolig tapper og like dedikert i kveld som alle andre kvelder. Vi er veldig klar for å gå på scenen og gjøre vårt beste noensinne, sier Vollvik.
Idar Vollviks dansepartner Anette Stokke må danse wienervals med brist i ribbeinet under kveldens «Skal vi danse», men tar det hele med et smil. wienervals med brist i ribbeinet under kveldens «Skal vi danse», men tar det hele med et smil.